SL Uradni list Evropske unije C 162/7

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 162/04

Ta objava daje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„PECORINO SARDO“

ES št.: IT-PDO-0117-0018-21.12.2000

ZGO ( ) ZOP ( X )

1. Spremenjena postavka v specifikaciji proizvoda:

—  Ime proizvoda —  Opis proizvoda —  Geografsko območje — Dokazilo o poreklu — Metoda pridobivanja —  Povezava — Označevanje —  Nacionalne zahteve —  Drugo (navedite)

2. Vrsta spremembe:

—  Sprememba enotnega dokumenta ali povzetka — Sprememba specifikacije registrirane ZOP ali ZGO, za katero še nista bila objavljena enotni dokument niti povzetek —  Sprememba specifikacije, ki ne zahteva spremembe objavljenega enotnega besedila (člen 9(3) Uredbe (ES) št. 510/2006) —  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-e):

3.1 Dokazilo o poreklu:

Za zagotovitev sledljivosti in nadzor se na hlebce sira ob sprostitvi v promet na območju proizvodnje z žigom s črnilom odtisne označba. Zlasti se na hlebce sira „Pecorino Sardo“ z žigom z neizbrisnim jedilnim črnilom odtisne označba, ki vsebuje začetnici imena „PS“, zapisani z velikimi tiskanimi črkami, za katerima sta navedeni beseda „DOP“ in identifikacijsko polje proizvajalca v dveh vrsticah, ločenih z ozkim stožcem z rahlo izbočeno osnovnico, ki predstavlja rezino sira. Ob upoštevanju značilnosti proizvoda in vmesne faze obdelave je mogoče, da ta označba ne bi bila več vidna. V takem primeru bo sledljivost zagotovljena z nalepkami.

3.2 Metoda pridobivanja:

Določeno je, da se polnomastno ovčje mleko, namenjeno proizvodnji „Pecorino Sardo“, lahko toplotno obdela ali pasterizira.

Toplotna obdelava se je v nekaterih sirarnah uporabljala že pred priznanjem zaščitene označbe porekla za zagotavljanje, da je proizvod zdrav, uničenje patogenih in za sir škodljivih bakterij, nadzor nad postopki zorenja z mikroorganizmi, značilnimi za proizvod, ter izboljšanje senzoričnih, probiotičnih in hranilnih lastnosti sira.

Določeno je, da lahko kulture mlečnih fermentov, ki se uporabljajo za cepljenje, poleg Streptococcus Thermophilus sestavljajo tudi druge vrste, če izvirajo z območja porekla. Vrsto Streptococcus Thermophilus je zato treba obravnavati le kot eno od mikrobioloških vrst v avtohtoni mikroflori mleka, ne pa kot edino.

Opredeljeni so pogoji shranjevanja sladkega in zrelega sira „Pecorino Sardo“, da bi potrošnikom zagotovili ohranjanje kakovostnih značilnosti proizvoda. Zlasti je ob koncu zorenja dovoljeno shranjevanje proizvoda pri temperaturi, nižji od temperature med zorenjem, prav tako je dovoljeno skorjo sira naoljiti, uporabiti pripravke proti plesni in/ali plastično zaščito. Temperatura shranjevanja in obdelava skorje sta pomembni po izdelavi proizvoda, saj ne vplivata na njegove organoleptične lastnosti, temveč sta potrebni za ohranitev teh lastnosti med shranjevanjem. Poleg tega je za obe vrsti sira prepovedano globoko in hitro zamrzovanje, dovoli pa se uporaba vakuumskega pakiranja in plastične embalaže za živila.

3.3 Označevanje:

Določeni so posebni predpisi za označevanje.

Zlasti morajo hlebci sira „Pecorino Sardo D.O.P“ vsebovati logotip imena v zunanjem kolobarju nalepke. Kolobar mora biti širok najmanj 2 cm in največ 3 cm. Znotraj tega kolobarja mora biti 12- do 24-krat navedena označba „Pecorino Sardo D.O.P“.

Označba mora zapolnjevati 85 % širine kolobarja. Označbe, med katerimi so presledki pod enakim kotom, so razporejene simetrično kot žarki, pri čemer konice rezine kažejo navzven.

Na kolobarju ne sme biti razen označbe in logotipa nobenega znaka ali napisa druge vrste.

Označevanje hlebcev „Pecorino Sardo DOP“ se konča s pritrditvijo označevalne nalepke, na kateri je natisnjena črkovno-številčna oznaka, namenjena enotni označitvi hlebca.

Natančna opredelitev nalepk na siru zadošča zahtevi, da morajo proizvajalci enotno označiti proizvod, tako da je logotip imena čim bolje viden in prepoznaven, medtem ko navedba črkovno-številčne oznake omogoča natančno sledljivost takega proizvoda na trgu, ki poleg jamstva za potrošnika omogoča lažji nadzor.

Določeni so pogoji za pakiranje sira „Pecorino Sardo“. Po koncu zorenja na območju proizvodnje se lahko pakira tudi zunaj dežele Sardinija v celih hlebcih ali po delih, tudi vakuumsko ali v spremenjeni atmosferi.

POVZETEK

UREDBA SVETA (ES) št. 510/2006

„PECORINO SARDO“

ES št.: IT-PDO-0117-0018-21.12.2000

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministero delle Politiche Agricole Alimentari e Forestali Naslov: Via XX Settembre 20 00187 Roma RM ITALIA Tel. +39 0646655104 Faks +39 0646655306 E–naslov: saco7@politicheagricole.gov.it

2. Vlagatelj:

Naziv: Consorzio per la Tutela del Formaggio Pecorino Sardo Naslov: Via s. Alenixedda 2 09128 Cagliari CA ITALIA Tel. +39 070372885 Faks +39 070372885 E–naslov: info@pecorinosardo.it Sestava: Proizvajalci/predelovalci ( X ) drugi ( )

3. Vrsta proizvoda:

Skupina 1.3 – Siri

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Pecorino Sardo“

4.2 Opis:

„Pecorino Sardo DOP“ je poltrdi sir iz polnomastnega ovčjega mleka, ki je lahko dveh vrst: „dolce“ (sladek) s kratkotrajnim zorenjem (20–60 dni) in „maturo“ (zrel), ki zori vsaj dva meseca, valjaste oblike z ravnima ploskvama in ravnim ali skoraj ravnim obodom; testo je mehko in prožno.

4.3 Geografsko območje:

Območje proizvodnje „Pecorino Sardo DOP“ vključuje celotno območje avtonomne dežele Sardinija.

4.4 Dokazilo o poreklu:

Spremlja se vsaka faza proizvodnega postopka, tako da se zanjo beležijo vsi vhodni in izhodni proizvodi. S tem ter z vpisom rejcev, proizvajalcev, zorilcev in izvajalcev pakiranja in rezanja v ustrezne registre, ki jih vodi nadzorni organ, ter s pravočasno prijavo proizvedenih količin nadzornemu organu se zagotovi sledljivost proizvoda. Nadzorni organ spremlja vse fizične in pravne osebe, vpisane v zadevne registre.

4.5 Metoda pridobivanja:

Testo sira „Pecorino Sardo DOP“ mora biti izdelano iz polnomastnega ovčjega mleka, po možnosti cepljenega s kulturami mlečnih fermentov z območja porekla, ki so po taksonomski razvrstitvi lahko tudi vrste Streptococcus Termophilus; mleko se lahko toplotno obdela in pasterizira, doda pa se mu tudi telečje sirilo. Usirjeno mleko se zdrobi v zrna, ki so pri tipu „dolce“ velika kot lešnik, pri tipu „maturo“ pa kot koruzno zrno, nato pa na pol skuha. Sledijo stiskanje, soljenje in zorenje, pri čemer lahko zadnje pri tipu „maturo“ vključuje tudi dimljenje z naravnimi sredstvi. Ovčji sir tipa „dolce“ zori od 20 do 60 dni, tipa „maturo“ pa vsaj dva meseca.

4.6 Povezava z geografskim območjem:

Kar zadeva naravne dejavnike, so poudarjene značilnosti območij, namenjenih ovčereji na Sardiniji. Ta se izvaja zlasti na naravnih pašnikih, bogatih z divjimi rastlinami, ki dajejo posebne lastnosti mleku, namenjenemu predelavi v sir. Kar zadeva človeške dejavnike, je poudarjen družbeno-gospodarski pomen tradicionalnega pastirstva za otoško prebivalstvo, saj je pogosto edini vir dohodka na območjih brez ustreznih možnosti za gospodarski razvoj.

4.7 Nadzorni organ:

Naziv: OCPA Organismo di controllo dei formaggi Pecorino Romano Dop, Pecorino Sardo Dop, Fiore Sardo Dop Naslov: Zona Industriale Macomer c/o Consorzio latte 08015 Macomer NU ITALIA Tel. +39 0785742196 Faks +39 0785742197 E–naslov: ocpa.cert@tiscali.it

4.8 Označevanje:

Sir „Pecorino Sardo DOP“ je ob sprostitvi na trg opremljen z ustrezno oznako, ki vsebuje označbo porekla.

Logotip imena za prodajo

(1) UL L 93, 31.3.2006, str. 12.